ཡིན་ན་ཡང་ད་དུང་ང་ཚོས་བོད་རྒྱལ་ཡོངས་བུ་མོའི་རྐང་སྤོལ་རྩེད་འགྲན་རུ་ཁག་ལབ་ཀྱི་མེད།གང་ཡིན་ཟེར་ན།དེ་སློབ་གྲྭ་ཁག་ཅིག་ནས་རེད།བོད་རྒྱལ་ཡོངས་བུ་མོའི་རྐང་སྤོལ་རྩེད་འགྲན་རུ་ཁག་ཟེར་དུས།བུའི་རྩེད་འགྲན་རུ་ཁག་ལྟར་ས་ཕྱོགས་ཚང་མ་ནས་མཉམ་ཞུགས་བྱེད་དགོས་ཀྱི་ཡོད་རེད།དེར་བརྟེན་ང་ཚོས་སློབ་གྲྭ་ཁག་ནས་བསྡུ་རུབ་བྱས་པའི་བོད་ཀྱི་བུ་མོའི་རྐང་སྤོལ་རྩེད་འགྲན་རུ་ཁག་ལབ་ཀྱི་ཡོད།དེ་ཡང་ཐོག་མ་དེ་ལོ་སྔོན་མའི་རྒྱལ་ཡུམ་ཆེན་མོའི་གསེར་གྱི་གཟེངས་རྟགས་སྐབས་ཀང་ར་རྫོང་གི་བུ་མོའི་རུ་ཁག་དང་མཉམ་དུ་རྩེད་འགྲན་བྱས་པ་རེད།དེའི་རྗེས་སུ་ཡང་ཐེངས་ཁ་ཤས་ཤིག་རྩེད་འགྲན་བྱས་པ་རེད།ད་རེས་འདིར་སློབ་གྲྭ་ཁག་༦ནས་གུང་གསེང་ལ་མ་སོང་བའི་རྩེད་འགྲན་པ་ཚོ་རུག་རུག་བྱས་ནས་ཡོང་ཡོད་པ་རེད།དངོས་གནས་བྱས་ན་ཐོག་མའི་འཆར་གཞིར་ཧི་མ་ཅལ་མངའ་སྡེའི་རྐང་རྩེད་སྤོལ་ལོའི་རུག་ཁག་དང་བོད་རྒྱལ་ཡོིངས་རྩེད་རིགས་ཚོགས་ཆུང་གི་གོ་སྒྲིག་འོགརྒྱལ་སྤྱིའི་བུ་མོའི་རྐང་རྩེད་སྤོ་ལོའི་འགྲན་སྡུར་ཞིག་བྱ་རྒྱུ་བྱས་པ་ཡིན།ཡིན་ན་ཡང་དེ་སྦྱིན་བདག་དང་རུ་ཁག་མང་པོ་ཞིག་གི་ཐད་ནས་གོ་སྒྲིག་བྱ་ཐུབ་མ་སོང་།དེར་བརྟེར་པན་ཇབ་ཀྱི་མཐོ་རིམ་སློབ་གྲྭ་ཁག་ཅིག་ནས་བུ་མོ་བདམས་ཏེ་ང་ཚོ་བོད་ཀྱི་བུ་མོའི་རུ་ཁག་དང་མཉམ་དུ་རྩེད་འགྲན་བྱས་པ་རེད།ཐོབ་ཤོར་ལ་མ་བལྟས་པར་ང་ཚོར་གོ་སྐབས་རག་དགོས་ཀྱི་འདུག༢༠༡༧ལོར་རྒྱལ་ཡོངས་བོད་ཀྱི་བུ་མོའི་རྐང་སྤོལ་རྩེད་འགྲན་ཞིག་ཆགས་རྒྱུར་འབད་བརྩོན་བྱེད་བཞིན་ཡོད་ཅེས་འགྲེལ་བརྗོད་གནང་སོང་།